### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg
Kommune. Midlerne skal bruges til anlæg i det offentlige rum og der skal være en lokaldemokratisk proces. Ole Simonsen lokalområde søger om frigivelse af midler til overdækning af en mindre legeplads på [adresse].

## Indstillinger

Direktøren indstiller, at ansøgningen imødekommes med en rammebevilling på 30.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Ole Simonsen lokalområde har 500.000 kr. til rådighed i Få det fikset puljen. Lokalområdet har afholdt borgermøde den 27. november 2024, hvor der blev godkendt 6 projekter, heraf overdækning af legeplads.

Det overdækkede område ønskes for at stille barnevogne ind under, ved regn eller sol. Området bliver meget brugt af dagplejere, så det er meget aktuelt og ønsket. Der er tale om den samme model for overdækning, som ved den der er opsat ved multibanen - bare mindre.

Projektet søger om 30.000 kr. ekskl. moms.

*Drift og vedligeholdelse*

Kalundborg Kommune afholder de nuværende driftsudgifter og ved opsætning af overdækningen tilføres yderligere vedligeholdelsesudgifter. Vedligeholdelsesudgifterne anslås til at udgøre 20 % af projektomkostningerne, svarende til 6.000 kr. årligt.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om projektet. Projektet indebærer, at der skal søges om byggetilladelse.

## Økonomiske konsekvenser

Ole Simonsen lokalområde har 500.000 kr. i deres Få det fikset pulje.

Den samlede anlægssum til overdækningen udgør 30.000 kr. Hvis projektet godkendes udgør restrådighedsbeløbet herefter 470.000 kr.

Hvis projektet med borde og bænke også er godkendt udgør restrådighedsbeløbet 420.000 kr.

[adresse] bemærkninger er indarbejdet i sagen.

### Sagens forløb

23/04/2025 Økonomiudvalget
Anbefales.